Missatge: Diria que és molt més un tema semàntic que no pas matemàtic.Quan era petit, un mestre, company i amic em va donar unes definicions, simplificades potser, del que volien dir en política les paraules país, estat i nació; i he vingut emprant-les sempre d'aquella manera. Però no tothom té clares les accepcions i, d'altra banda, «estat» és una paraula polisèmica que en primera accepció vol dir un ens polític independent —amb tots els matisos que es vulgui—, però en altres podria ser fins i tot l'equivalent a una província del que en primera accepció és un estat…Afortunadament, aquestes ambigüitats no afecten a qui té les idees clares, en el sentit que sigui, sobre el que voldria que fos Catalunya. Però afecten a la interpretació dels «SÍ-NO»I aquesta interpretació serà política, fruit de les maniobres dels diferents actors que incidim en el procés. Una interpretació de moment força imprevisible.La més favorable que se m'acudeix és:• Si en la primera pregunta el SÍ supera el NO, és que volem ser un «estat». Això ja està decidit.• En cas d'haver guanyat el SÍ, si a la segona pregunta els SÍ superen els NO, vol dir que els que volem que Catalunya sigui un estat, volem que sigui independent, dit d'una altra manera, que assumim majoritàriament la primera accepció d'estat.• Això voldria dir que si els resultats fossin: SÍ-SÍ 26%; SÍ-NO 25%; NO-X 49%, guanyaria la independència.

Resposta: La més favorable que se m'acudeix és:• Si en la primera pregunta el SÍ supera el NO, és que volem ser un «estat». Això ja està decidit.• En cas d'haver guanyat el SÍ, si a la segona pregunta els SÍ superen els NO, vol dir que els que volem que Catalunya sigui un estat, volem que sigui independent, dit d'una altra manera, que assumim majoritàriament la primera accepció d'estat.• Això voldria dir que si els resultats fossin: SÍ-SÍ 26%; SÍ-NO 25%; NO-X 49%, guanyaria la independència. O sigui, tu creus que realment pot (o ha de) ser així? Seria just? El resultat es reconeixeria internacionalment si fos així? Jo és que ho veig de dues maneres: per una banda veig que sí que hauria de ser així, tenint en compte el redactat de les preguntes. Però per altra banda també veig que potser no seria gaire democràtic que guanyàs la independència amb el 26% quan el NO ha obtingut el 49%. No sé què pensar.